Diari Oficial de la Generalitat Valenciana


Sumari del DOGV 7039, del 05-06-2013 (2013/5431)

RESOLUCIÓ de 14 de maig de 2013, del Servici Territorial d'Energia d'Alacant, per la qual atorga l'autorització administrativa per a la construcció de les instal·lacions elèctriques corresponents al projecte denominat «LSMT 4/C Galanes/Daya Nueva/Torrevimar/La Rellana, des de nous suports fi de línia fins a ST Rojales», en el terme municipal de Rojales, aprova el projecte d'execució i en declara en concret la utilitat pública. Expedient número ATLINE/2012/186/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7039

Data del DOGV
:   05-06-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5431


Data del document
:   14-05-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 14 de maig de 2013, del Servici Territorial d'Energia d'Alacant, per la qual atorga l'autorització administrativa per a la construcció de les instal·lacions elèctriques corresponents al projecte denominat «LSMT 4/C Galanes/Daya Nueva/Torrevimar/La Rellana, des de nous suports fi de línia fins a ST Rojales», en el terme municipal de Rojales, aprova el projecte d'execució i en declara en concret la utilitat pública. Expedient número ATLINE/2012/186/03. [2013/5431]  
Vist l'expedient amb referència ATLINE/2012/186/03, incoat en el Servici Territorial d'Energia d'Alacant a instància d'Iberdrola Distribución Eléctrica, SAU, relatiu a la sol·licitud, de data 12 de desembre de 2012, d'autorització administrativa, aprovació del projecte d'execució i reconeixement, en concret, d'utilitat pública per a la construcció de les instal·lacions elèctriques corresponents al projecte denominat «LSMT 4/C Galanes/Daya Nueva/Torrevimar/La Rellana, des de nous suports de fi de línia fins a ST Rojales», en el terme municipal de Rojales, en la província d'Alacant, a la qual s'adjuntava un exemplar del projecte tècnic d'execució firmat per un tècnic competent.  
  
Vist que la sol·licitud d'Iberdrola Distribución Eléctrica, SAU ha sigut sotmesa a informació pública, de conformitat amb el que preveu l'article 9 del Decret 88/2005, de 29 d'abril, del Consell de la Generalitat, pel qual establix els procediments d'autorització d'instal·lacions de producció, transport i distribució d'energia elèctrica que són competència de la Generalitat, per mitjà d'anuncis en el Diari Oficial de la Comunitat Valenciana de 12 de febrer de 2013, en el Butlletí Oficial de la Província d'Alacant d'11 de febrer de 2013, en el diari de premsa La Verdad de 14 de febrer de 2013, així com en el tauler d'edictes de l'Ajuntament de Rojales, i no s'hi han rebut al·legacions.  
  
Atés que, segons l'article 9.4 del Decret 88/2005, de 29 d'abril, s'ha enviat una separata del projecte a l'Ajuntament de Rojales, amb la sol·licitud de la conformitat, oposició o inconvenient a la instal·lació projectada, en allò que afecte béns i drets a càrrec seu i, si és el cas, les condicions tècniques procedents, com que no s'han presentat al·legacions ni observacions, tot i que s'ha reiterat l'informe.  
  
Atés que, de conformitat amb el que establix l'article 9.4 del Decret 88/2005, de 29 d'abril, es va enviar una separata del projecte, que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats, d'acord amb la documentació que hi ha en l'expedient, concretament a Hidrocantábrico Distribución Eléctrica, SAU i a Red Eléctrica de España, SAU.  
En resposta a la petició de l'informe, Hidrocantábrico Distribución Eléctrica, SAU manifesta la conformitat amb l'autorització a la instal·lació projectada.  
En resposta a la petició de l'informe, Red Eléctrica de España manifesta la conformitat amb l'autorització a la instal·lació projectada.  
  
Atés que el projecte presentat compta entre la documentació amb els plans pertinents a l'escala adequada, està suficientment detallat i conté una relació concreta i individual dels béns i drets afectats.  
  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la de modificar la xarxa subterrània de mitjana tensió de distribució, per a permetre la construcció de la nova subestació de distribució d'energia elèctrica, 220/20 kV Rojales, annexa a l'actual subestació de transport de Red Eléctrica de España, SAU.  
Atés que la sol·licitud ha complit els tràmits que establixen la Llei 54/1997, de 27 de novembre, i el Reial Decret 1955/2000, d'1 de desembre, així com el Decret 88/2005, de 29 d'abril.  
Atés que el Servici Territorial d'Energia d'Alacant és competent per a la resolució de l'expedient present, d'acord amb el que disposa el Decret 188/2012, de 21 de desembre, del Consell, pel qual aprova el Reglament Orgànic i Funcional de la Conselleria d'Economia, Indústria, Turisme i Ocupació, i amb el que establix l'article 4.1.b del Decret 88/2005, de 29 d'abril.  
Este Servici Territorial d'Energia resol:  
  
Primer  
Atorgar l'autorització administrativa a l'empresa Iberdrola Distribución Eléctrica, SAU per a la construcció de les instal·lacions elèctriques corresponents al projecte denominat «LSMT 4/C Galanes/Daya Nueva/Torrevimar/La Rellana, des de nous suports fi de línia fins a ST Rojales», en el terme municipal de Rojales, en la província d'Alacant, les característiques generals de la qual són les següents:  
Característiques principals  
Origen i final: la línia subterrània de 4 circuits projectada té l'origen en els suports de conversió aerosubterranis, objecte d'un altre projecte, designats com 14561N i 14562N, i discorre per terrenys exteriors al tancament perimetral de la parcel·la de la nova subestació de distribució d'HC, per a continuar el recorregut per l'interior de la subestació de transport de REE, fins a arribar a la sala de cel·les 20 kV de la subestació de distribució d'Iberdrola.  
Tensió nominal: 20 kV.  
Conductors: del tipus HEPRZ1 12/20 kV i secció de 400 mm².  
Nombre de circuits: 4  
Longitud de la rasa: 134 metres.  
Longitud de la línia del tram subterrani L/ Torrevimar i L/ La Rellana: 2x157 metres.  
Longitud de la línia del tram subterrani L/ Galanes i L/ Daya Nueva: 2x158 metres.  
Pressupost: 59.317,31 euros.  
Esta autorització en cap cas es concedirà amb drets exclusius d'ús i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessaris per a la realització de les instal·lacions, d'acord amb la legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 40 de la Llei 54/1997, de 27 de novembre, del Sector Elèctric.   
  
Esta autorització s'atorga sense perjuí de tercers i deixant fora de perill els drets particulars.  
  
Segon  
Aprovar el projecte tècnic d'execució, firmat per un tècnic competent, amb declaració responsable de la tècnic projectista, per a la construcció de les instal·lacions corresponents a la línia elèctrica aerosubterrània «LSMT 4/C Galanes/Daya Nueva/Torrevimar/La Rellana, des de nous suports fi de línia fins a ST Rojales «.  
Les condicions a què se sotmet l'aprovació són les següents:  
  
1. Les obres s'han de realitzar d'acord amb el projecte presentat, amb les variacions que, si és el cas, se sol·liciten i autoritzen, i es referiran als elements compresos en l'àmbit d'aplicació dels reglaments tècnics aplicables a este tipus d'instal·lacions i, en particular, amb el que establix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari.  
2. El titular de la instal·lació ha de retre compte de la terminació de les obres al Servici Territorial d'Energia d'Alacant, per a la sol·licitud d'autorització d'explotació, i ha de presentar un certificat oportú de direcció i final d'obra, subscrit per un tècnic competent, que acreditarà que és conforme als reglaments tècnics en la matèria, d'acord amb el que establix la normativa per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
3. El titular de la instal·lació ha de notificar per escrit al Servici Territorial d'Energia d'Alacant el començament dels treballs per a efectuar-hi inspeccions, en cas de considerar-ho convenient.  
  
ANNEX  
Relació concreta i individual de béns i drets afectats  
  
Projecte: línia subterrània trifàsica a 20 kV, quàdruple circuit, denominada Galanes / Daya Nueva / Torrevimar / La Rellana, de ST Rojales, des de nous suports fi de línia 14561N i 14562N fins a ST Rojales  
  
  
  
  
\* \* \* \* \*   
4. L'Administració deixarà sense efecte esta resolució en qualsevol moment en què observe l'incompliment de les condicions que imposa.  
  
5. El termini per a l'execució de les obres és de dotze mesos a partir de la data de l'ocupació real de les finques afectades. No obstant això, abans de la finalització del termini, Iberdrola Distribución Eléctrica, SAU, podrà sol·licitar-ne una ampliació per mitjà d'una sol·licitud motivada davant d'este Servici Territorial d'Energia.   
  
Tercer  
Declarar, en concret, la utilitat pública de la instal·lació elèctrica autoritzada en el punt primer de la resolució present, la qual cosa porta implícita la necessitat d'ocupació dels béns i drets afectats i n'implica la ocupació urgent d'acord amb l'article 52 de la Llei d'Expropiació Forçosa; es concreta en una afecció a les finques particulars incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual establix els procediments d'autorització d'instal·lacions de producció, transport i distribució d'energia elèctrica que són competència de la Generalitat. Esta publicació s'ha de fer igualment pel que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells a qui s'haja intentat la notificació i no s'haja pogut practicar.  
  
Contra esta resolució, que no posa fi a la via administrativa, s'hi pot interposar un recurs d'alçada davant de la Direcció General d'Energia (c/ Colom, 32, 46215 València), en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
  
  
Alacant, 14 de maig de 2013.- El director territorial d'Economia, Indústria, Turisme i Ocupació: Rafael Muñoz Gómez.  
ANEXO  
Relación concreta e individualizada de bienes y derechos afectados  
  
Proyecto: línea subterránea trifásica a 20 kV, cuádruple circuito, denominada Galanes / Daya Nueva / Torrevimar / La Rellana, de ST Rojales desde nuevos apoyos fin de línea 14561N y 14562N hasta ST Rojales  
  
